ענת שושני

ענת שושני היא פסיכולוגית קלינית, פרופסור חבר בבית ספר ברוך איבצ’ר לפסיכולוגיה באוניברסיטת רייכמן. פרופ' ענת שושני נולדה וגדלה בחיפה, בוגרת בית הספר הריאלי. שושני סיימה תואר ראשון בפסיכולוגיה וחינוך באוניברסיטת חיפה, ותואר שני ודוקטורט בפסיכולוגיה באוניברסיטת תל אביב. עבודת הדוקטורט שלה (בהנחיית פרופ׳ מישל סלואן) עסקה בחקר התערבויות מניעתיות להתמודדות עם חשיפה לאלימות פוליטית באמצעי התקשורת. פרופ’ שושני היא חוקרת מוכרת בעולם בתחומי הפסיכולוגיה החיובית, ובעלת ניסיון עשיר בפיתוח מחקר ויישום של תוכניות התערבות מניעתיות לקידום עמידות ובריאות נפשית בקהילה. בשנים האחרונות, פרופ' שושני פיתחה והובילה התערבויות חינוכיות למורים ולתלמידים בנושא פסיכולוגיה חיובית, קידום בריאות ורווחה נפשית ומניעת התמכרויות בבתי ספר וגני ילדים. בשיתוף עמיתים ממכללת לוינסקי, פרופ’ שושני הובילה את מהלך ‘מורים מובילים’ במחוז ירושלים ובמנהל ההתיישבותי של משרד החינוך. פרופ’ שושני חוקרת אספקטים הקשורים לאושר, פסיכולוגיה חיובית וקידום בריאות ורווחה נפשית של ילדים ובני נוער, ועוסקת בתרומתן של חוזקות אופי של הילד וגורמי עמידות להסתגלותו לאתגרים התפתחותיים ומצבי לחץ וטראומה. בנוסף מחקריה עוסקים במניעת התמכרויות ושימוש מאוזן ומיטיב במסכים בגילאי הילדות וההתבגרות. בשנת 2022 הובילה פרופ' שושני בשיתוף עם מגישת הטלוויזיה והעיתונאית דוריה למפל את שידורה של תוכנית המציאות "עולם קטן", ב"כאן 11" המבוססת על הפורמט הבריטי "פלאנט צ'יילד". התוכנית, בגרסתה הישראלית, הציגה נושאים בגידול ילדים במאה ה-21 והשוותה את התפתחותם של ילדים בתרבויות שונות ברחבי העולם. פרופ׳ שושני היא חברת סגל במחלקה לפסיכולוגיה באוניברסיטת רייכמן והמנהלת האקדמית של מרכז מיטיב לחקר ויישום הפסיכולוגיה החיובית. בנוסף לכך היא פסיכולוגית קלינית מומחית וניסיונה הטיפולי כולל עבודה טיפולית עם ילדים, נוער ומבוגרים, במרפאות בתחום בריאות הנפש ובתי חולים פסיכיאטריים. Shoshani, A. (2022). From virtual to prosocial reality: The effects of prosocial virtual reality games on preschool Children's prosocial tendencies in real life environments. Computers in Human Behavior, 139, 107546. Shoshani, A., Nelke, S., & Girtler, I. (2022). Tablet applications as socializing platforms: The effects of prosocial touch screen applications on young children's prosocial behavior. Computers in Human Behavior, 127, 107077. Shoshani, A., & Yaari, S. (2022). Parental flow and positive emotions: Optimal Experiences in parent–child interactions and parents’ well-being. Journal of Happiness Studies, 23, 789-811 Shoshani, A., Aharon-Dvir, O., Hain, D., & Yaffe, A. (2021). Situational determinants of young children’s gratitude: The effects of perceived intentionality and the value of the benefit on gratitude and prosocial behavior. Journal of Personality and Social Psychology, 121, 914–932. Shoshani, A. (2021). Growth mindset in the maths classroom: a key to teachers’ well-being and effectiveness. Teachers and Teaching, 27(8), 730-752. Shoshani, A., & Krauskopf, M. (2021). The Fortnite social paradox: The effects of violent-cooperative multi-player video games on children's basic psychological needs and prosocial behavior. Computers in Human Behavior, 116, 106641. Shoshani, A., & Kor, A. (2021). The mental health effects of the COVID-19 pandemic on children and adolescents: Risk and protective factors. Psychological Trauma: Theory, Research, Practice, and Policy, 14, 1365-1373 Shoshani, A., Braverman, S., & Meirow, G. (2021). Video games and close relations: Attachment and empathy as predictors of children's and adolescents' video game social play and socio-emotional functioning. Computers in Human Behavior, 114, 106578. Shoshani, A., De-Leon Lendner, K., Nissensohn, A., Lazarovich, G., & Aharon-Dvir, O. (2020). Grateful and kind: The prosocial function of gratitude in young children’s relationships. Developmental Psychology, 56, 1135–1148. Shoshani, A. (2020). Transcending the reality of war and conflict: effects of a positive psychology school-based program on adolescents’ mental health, compassion and hopes for peace. The Journal of Positive Psychology, 16, 465-480. Shoshani, A. (2018). Young children’s character strengths and emotional well-being: Development of the Character Strengths Inventory for Early Childhood (CSI-EC). The Journal of Positive Psychology. Shoshani, A., & Slone, M. (2017). Positive Education for Young Children: Effects of a Positive Psychology Intervention for Preschool Children on Subjective Well Being and Learning Behaviors. Frontiers in psychology, 8, 1866. Shoshani, A., Steinmetz, S., & Kanat-Maymon, Y. (2016). Effects of the Maytiv positive psychology school program on early adolescents' well-being, engagement, and achievement. Journal of School Psychology, 57, 73-92. Shoshani, A., Mifano, K., & Czamanski-Cohen, J. (2015). The effects of the Make a Wish intervention on psychiatric symptoms and health-related quality of life of children with cancer: a randomised controlled trial. Quality of Life Research, 25, 1209-1218. Slone, M. & Shoshani, A. (2014). Psychiatric effects of protracted conflict and political life events exposure among adolescents in Israel: 1998-2011. Journal of Traumatic Stress, 27(3), 353-360. Shoshani, A., & Guttmann-Steinmetz, S. (2014). Positive Psychology at School: A School-Based Intervention to Promote Adolescents' Mental Health and Well-Being. The Journal of Happiness Studies, 15, 1289-1311. מדיה וקבצים בנושא ענת שושני בוויקישיתוף ענת שושני, ברשת החברתית LinkedIn ענת שושני, באתר גוגל סקולר עולם קטן, סדרה בהובלת פרופ׳ ענת שושני פרופ' שושני בשיחה אישית עם גאולה אבן פרופ' שושני בוועדה לענייני התמכרויות, סמים ואתגרי הצעירים בישראל 24.01.2022 כיצד ילדים מושפעים ממצבי קיצון ואיך עוזרים להם להתמודד השפעתה החיובית של הגשמת משאלה- משאלת לב ישראל יסמין גואטה, ‏זאת הנוסחה להצלחה. האם היא תעבוד בשבילכם?, באתר ‏מאקו‏, 6 בינואר 2019